# Ceba

La ceba (Allium cepa) és una planta herbàcia bulbosa, de la família de les liliàcies, de forma ovoide, rodona o deprimida segons les varietats. Originària de l'Àsia central, actualment la ceba és un dels ingredients indispensables de la cuina mediterrània.

## Dites populars

* A on entra la ceba no entra el doctor.
* A Valls, cebes, alls i molts treballs.
* Allà on no hi ha un all, hi ha una ceba.
* Amb ceba i pa, a Judes van desmamar.
* Amb tot s'avé, com la ceba.
* Ceba de Cap d'any, fa bon averany.
* Ceba de nit i gresol de dia, beneiteria.
* De totes maneres tonyina amb ceba.
* El bon brou amb un tall de ceba ja en té prou.
* Escudella sense ceba, ballada sense flabiol.
* La ceba crua fa alçar la cua.
* La ceba és cuinadora.
* La ceba ha de sentir les campanes.
* La cuina catalana sempre comença amb una ceba.
* La mossegada de ca, amb ceba es curarà.
* Més m'estim ceba al cervell que no pas bleda al clatell.
* Ni escudella sense tall, ni amanida sense ceba, ni salsa sense all.
* No fa senyor ensenyar la ceba.
* Plantar cebes fa gandul.
* Per Sant Blai, ni ceba ni all.
* Per Santa Àgueda, la ceba sembrada ni que sigui dins la gelada.
* Olla sense ceba, boda sense flabiol.
* Qui menja ceba no tremola després de mort.
* Qui no té un all té una ceba.
* Qui tinga ràbia, que mossegue ceba.
* Si un tel de ceba es menjava un capellà, no diria mai més missa.
* Si vols cebes de diner sembra-les pel creixent de la lluna del gener.
* Tant patirem per un all com per una ceba.
* Tant put un all com cent cebes.
* Un me deia aigua de mar, i s'altre ceba marina.
* Val més cebes amb amor que gallines amb dolor.
* Val més menjar ceba amb amor que llonganissa amb dolor.
* Val més un all que cent cebes.

## Frases fetes i locucions

* Carabassa i ceba.
* Costar de la ceba.(Mall.)
          Costar car
* Ensenyar la ceba.
          Mostrar un tros de camisa o d'altra peça de vestit interior per una obertura indiscreta dels pantalons.
* Ésser de la ceba.
          Ésser catalanista convençut.
* Ésser un ceba.
* Fer menjar (o rosegar) ceba.
          Enrabiar, donar càstig a algú.
* Guanyar la ceba.
          Ésser el darrer dels guanyadors en un concurs o juguesca.
* Quina ceba li fa coure els ulls?
          De què es plany?
* Tenir all o ceba.

## Endevinalles

* Blanca sóc de naixement, i coberta de verds llaços, i tothom llora per mi quan em tallen a pedaços.
    (var.) Blanca sóc de naixement, sortida de verds llacets, i fins faig plorar la gent quan em fan a bocinets.
    (var.) Blanca sóc de naixement, vaig vestida amb llacets verds, quan em tallen a trossets, faig plorar tota la gent.
* Cent donzelles en un camp totes vestides de blanc.
* És verd i no és julivert, és blanc i no és pas paper; endevina què pot ser.
* Et faig plorar a força de d'escapçar.
* He estat criada en el camp coberta de tels verdosos. Aquell qui plora per mi és el qui m'ha fet a trossos.
* Ma vida al camp començà entre pedres i terrossos; aquell que em farà a trossos serà el que em plorarà.
* Porto un vel sobre d'un altre de seda de la més fina; qui em vol descobrir ho paga plorant a llàgrima viva.
* Redó, redó i té pèls en el furó.
* Si em toques et faig plorar, si em menges t'he de picar, però si em cuines com cal sóc menjar que no té igual.
* Si no em saps sembrar, tira'm en terra i deixa'm estar.
* Sóc blanca de naixement, coberta de verds llacets, i faig plorar a la gent, quan em tallen a trossets.
* Tapeta sobre tapeta, tapeta de paper blanc, i per molt que rumiïs no ho endevinaràs mai.
    (var.) Tapeta sobre tapeta, tapeta de paper blanc; perquè t'hi amoïnis no ho endevinaràs mai.
* Trompa tenc i no sóc músic, tenc rels i no som cap arbre, tenc fulles i no som llibre, a vendre causa molt sovint de molts d'ais i plors i llàgrimes.
* Una cosa petita com el puny que té un grapat de pèls al cul.
* Una cosa que creix al revés, el cap per avall, les cames amunt.
* Una cosa que es diu cosa, l'enterren de viu en viu i en ser mort surt de sa fossa.
* Una dama duu molts vels, i el més vell és el de sobre; no és bona si és vestida, i qui la despulla plora
* Verd i no el julivert, és blanc i no és paper; endevina què pot ser!

## Referències

* 1 2 3 4 5 6 7 8 9 10 11 12 13 14 15 Alcover, Antoni M.; Moll, Francesc de B. «ceba». A: Diccionari català-valencià-balear. Barcelona: IEC, 2002.
* 1 2 3 4 5 6 Cinc mil refranys catalans i frases fetes, populars, 1965.
* 1 2 3 4 5 6 7 8 9 10 11 12 13 Parés i Puntas, 1999.
* 1 2 3 4 Amades, 1982, p. 279-612.
* ↑ Fàbrega, 2021.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 5 octubre 2024].
* 1 2 «Ceba». Diccionari de la llengua catalana de l'IEC. Barcelona : Institut d'Estudis Catalans. [Consulta: 23 de maig de 2012]
* 1 2 3 4 5 6 7 8 9 10 Amades, 1982.
* ↑ Correig i Blanchar, 1986.
* 1 2 Llibre Endevinalles, 1925.
* 1 2 3 4 Martí i Adell, 1991.
* ↑ Salvà, 1983.
* 1 2 Castellví, 1956.
* ↑ Millà i Reig, Lluís. Segon llibre d'endevinalles. Barcelona: Millà, 1990. ISBN 8473041739.
* 1 2 Escoles Nacionals de Sant Josep, 1985.
* ↑ Serra i Boldú, 1922.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Correig i Blanchar, Montserrat; Cugat i Solà, Laura; Rius i Benito, Dolors. Una Capseta blanca que s'obre i no es tanca (en català). 2a edició. Barcelona: Ed. Graó, 1986. ISBN 9788485729111.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Escoles Nacionals de Sant Josep. Endevinetes (en català). 1a edició. Eivissa: IEE, 1985 (Col·lecció "Nit de Sant Joan").
* Fàbrega, Jaume. 100 refranys sobre el menjar i el beure : la saviesa popular a taula. Valls: Cossetània, 2021. ISBN 9788413560441.
* El Llibre de les endevinalles : col·lecció selecta de velles i noves endevinalles versificades : pròpies per a passar una bella estona (en català). Barcelona: Salvador Bonavía, 1925 (Biblioteca Bonavia ; 14, 19).
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Salvà, Francesc. Recull d'endevinalles. Barcelona: Salvatella, 1983 (Una mica de tot).
* Serra i Boldú, Valeri. Enigmística popular: endevinalles i altres jocs d'esperit. Barcelona: Políglota, 1922 (Minerva. Col·lecció popular dels coneixements indispensables; 36).